hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu pl ru hu hu hu hu hu hu hu en es en hu hu pl hu hu en hu hu en hu de hu de hu de hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Harc az entrópiával, avagy tavaszi rendrakás a site-on – Regénytár
Létező és nem létező irodalom
Széles körűen igazolt és legalább ekkora mértékben bizonyított tény, hogy a téli hónapokban a civilizált emberi környezetet lassan hatalmába keríti a káosz. Tudományosan ezt az entrópia, azaz a rendezetlenség diadalának is szokták nevezni, de mindegy, hogy milyen névvel illetjük, a lényeg az, hogy mire kitavaszodik, azon vesszük észre magunkat, hogy jó nagy kupi van körülöttünk.
A Regénytár viszonylatában ez nem a csillárról lelógó koszos zoknik vagy a radiátoron felejtett cimetes gatyák képében mutatkozik meg, hanem hogy a menüszerkezetben kínosan sok lesz a befejezetlen, átgondolatlan kezdeményezés. Nem tehetünk mást, mint hogy egy alapos újragondolást követően itt-ott átalakításokat, összevonásokat vagy alkalmasint bővítéseket hajtunk végre.
A legszembetűnőbb változások a Műhely és a Klub rovatunkat fogják érinteni. Előbbibe az írással kapcsolatos, utóbbiba pedig a társas tevékenységeket érintő almenük fognak betagozódni. Ennek során megszűnik a Személyes menüpont, mert helyét átveszi a Majoros Memorial Museum monumentális projektje. Itt különféle képi, hangzó és olvasható anyagokat helyezünk el, elsősorban a nagy magyar írócápa, Majoros Sándor életéből és munkásságából, de a kiállítótermek mások relikviái előtt is nyitva állnak.
Eltűnnek az ún. mikroblogok is, mert idő szűke miatt nem indult be a nagy reményekkel várt időutazásos regény, ami már önmagában is kész időparadoxon. Az itt tárolt anyagokat máshol raktározzuk el, nagyon remélve, hogy a velük kapcsolatos elképzeléseink egyszer mégiscsak megvalósulnak, bár jelen pillanatban ennek sajnos nem sok esélyét látjuk.
Lényegi változás az is, hogy 2016. április 1-től – és ez nem tréfa – minden regénytáras publikációért talentumban jegyzett honoráriumot könyvelünk el a szerzőknek. Mindezt azért, mert bár jelen pillanatban csóróbbak vagyunk a csóróság világbajnokánál, sosem lehet tudni, mikor zúdul a nyakunkba a szerencse egy lottó ötös, spontán jelentkező dúsgazdag mecénás, vagyonát ránk hagyományozó amerikai rokon, vagy a kormányzati vésztartalékból kiutalt támogatás formájában, mert akkor a talentumot át tudnánk váltani forintra és ki tudnánk fizetni rendes honoráriumként az érintetteknek. Mondom: ennek jelen pillanatban semmilyen realitása nincsen, de sosem lehet tudni, mit hoz a holnap.
Egyelőre ennyit az újdonságokról, most pedig megyünk és körülnézünk a kupivá változott virtuális dolgozószobánkban.
A Regénytár alapító- főszerkesztője, aki célul tűzte ki maga elé az igényes (nívós) szórakoztató és a komoly, elhivatott irodalom közötti „északnyugati átjáró” megtalálását. Ez a honlap ennek az útkeresésnek a gyakorlatozó terepe, néha komoly, máskor komolytalan, de mindig egyedien különleges és szórakoztató. Majoros jelenleg Budapesten él, néha dolgozik, máskor csak lóbálja a lábát. Mentségére legyen mondva a régi igazság, amely szerint az író akkor is ír, ha ez olyan nagyon nem is látszik: belsőleg alkot.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Tájkép virtuális lövöldözés után
Bányai Tamás emléktáblát kapott a XIII. kerületben
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.